****

 **REPUBLIKA HRVATSKA**

 **ZADARSKA ŽUPANIJA**

 **OPĆINA POSEDARJE**

 **JEDINSTVENI UPRAVNI ODJEL**

 Trg Martina Posedarskog 1

 23242 Posedarje

Klasa: 112-02/23-01/01

 Urbroj: 2198-07-03-23-3

Posedarje, 22. ožujka 2023. godine

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19) Povjerenstvo za provedbu natječaja ovim putem daje slijedeću:

**OBAVIJEST I UPUTE KANDIDATIMA**

u postupku prijma u službu u Vlastiti pogon Općine Posedarje na radno mjesto:

**komunalni radnik Vozač – strojar – 1 izvršitelj na neodređeno vrijeme**

U Narodnim novinama i na mrežnim stranicama Općine Posedarje objavljen je javni natječaj za prijem službenika u Vlastiti pogon Općine Posedarje na radno mjesto:

1.komunalni radnik Vozač – strojar – 1 izvršitelj na neodređeno vrijeme– 1 izvršitelj na neodređeno vrijeme

**1. OPIS POSLOVA RADNOG MJESTA**

|  |  |
| --- | --- |
| Složenost poslova | Stupanj složenosti posla koji uključuje jednostavne i standardizirane pomoćno-tehničke poslove |
| Stupanj odgovornosti i utjecaj na donošenje odluka | Stupanj odgovornosti koji uključuje odgovornost za materijalne resurse s kojima radi. |

|  |  |
| --- | --- |
| **Opis poslova** | **Postotak vremena potreban za obavljanje posla** |
| Obavlja poslove provođenja mjera vatrogasne i civilne zaštite | 20 |
| Pomaže članovima Dobrovoljnog vatrogasnog društva Posedarje u obavljanju poslova vatrogasne zaštite | 30 |
| Održava javne površine i nerazvrstane ceste | 30 |
| Obavlja i druge poslove prema nalogu upravitelja vlastitog pogona | 20 |

**2.** **PODACI O PLAĆI RADNOG MJESTA**

Plaću radnog mjesta nižeg komunalnog radnika čini umnožak koeficijenta složenosti poslova radnog mjesta koji iznosi 1,30 sukladno važećoj odluci o osnovici i koeficijentima za obračun plaće službenika i namještenika Općine Posedarje i važeće osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u Općini Posedarje utvrđena je Odlukom Općinskog načelnika i iznosi 884,39 eura bruto.

**3. PRETHODNA PROVJERA ZNANJA I SPOSOBNOSTI KANDIDATA**

Podatak o vremenu održavanja provjere znanja i sposobnosti i popis kandidata koji ispunjavaju formalne uvjete natječaja objavit će se najmanje 5 dana prije održavanja provjere na mrežnoj stranici Općine Posedarje.

Prethodna provjera znanja i sposobnosti kandidata obavit će se putem pisanog testiranja iz općeg znanja.

Pisano testiranje sastoji se od 10 pitanja i traje 45 minuta. Odmah po završetku pisanog testiranja, povjerenstvo će ocijeniti testove kandidata. Za svaki dio provjere kandidatima se dodjeljuje određeni broj bodova od 1 do 10. Intervju se provodi samo sa kandidatima koji su ostvarili najmanje 50% ukupnog broja bodova na pisanom testiranju (najmanje 5 bodova).

Testiranje se provodi i kada se prijavio samo jedan kandidat na natječaj koji ispunjava formalne uvjete natječaja.

Za kandidata koji ne pristupi testiranju smatrat će se da je povukao prijavu na javni natječaj.

1. **INTERVJU S POVJERENSTVOM ZA PROVEDBU NATJEČAJA**

Povjerenstvo kroz razgovor s kandidatima utvrđuje interese, motivaciju kandidata za rad i ostalo.

Razgovor s kandidatima se provodi u trajanju do 10 minuta sa svakim kandidatom pojedinačno.

U slučaju kada nijedan kandidat nije postigao zadovoljavajuće rezultate na testiranju, raspisati će se novi javni natječaj za prijam u službu na predmetnom radnom mjestu.

Nakon provedenog postupka provjere znanja i sposobnosti kandidata, Povjerenstvo izrađuje zapisnik, odnosno Izvješće o provedenom postupku i utvrđuje rang – listu kandidata prema broju ostvarenih bodova, te Izvješće s priloženom rang – listom, potpisanima od strane svih članova Povjerenstva dostavlja pročelniku Jedinstvenog upravnog odjela.

Pročelnik Jedinstvenog upravnog odjela donijet će rješenje o prijemu u službu koje se dostavlja kandidatima prijavljenima na natječaj, koji ispunjavaju formalne uvjete natječaja.

POVJERENSTVO ZA PROVEDBU NATJEČAJA